runetrust/blame-folketinget-dk huggingface dataset:
Per Clausen (EL), 2010-04-08:
Man kan konstatere, at 85 pct. af lærerne ikke har adgang til tidssvarende undervisningsmaterialer ud over det, som Sex & Samfund stiller til rådighed, at 80 pct. af lærerne oplever, at der ikke er etableret faglige miljøer på skolerne, at 75 pct. af de unge mænd og 58 pct. af de unge kvinder ikke eller kun i meget lille udstrækning bekymrer sig om sexsygdomme, og at vi har en rekord i klamydia på 29.116 tilfælde i 2008.
Louise Frevert (DF), 2005-04-13:
Det må være i alles interesse, at man får en folkeskole, hvor det primære er at lære og tilegne sig kundskaber, og at den fællesnævner, som står som det ønskværdige mål, ikke kun er at have en folkeskole, som skal varetage fællesskabet, selv om det også er vigtigt.
Per Stig Møller (KF), 2000-05-04:
Ofte krænkes religionsfriheden for mindretal, fordi flertallet og det statsstyrende parti ønsker fuld kontrol over alle mennesker og hele samfundet, men lader vi dette ske, konfirmerer vi stiltiende den indoktrinering, som er uforenelig med tros- og samvittighedsfrihed.
Rasmus Stoklund (S), 2025-04-09:
Når der opstår usikkerhed om, hvad der gælder, og hvis administrationen af reglerne bliver oplevet som unødigt bureaukratisk, er det vigtigt, at der bliver taget hånd om det, og vores regerings ambition er, at administrationen skal være så enkel og forståelig som muligt og afspejle den virkelighed, som landmændene og maskinstationerne står i hver dag.
Brian Mikkelsen (KF), 2009-05-18:
Dertil kommer det meget vigtige, at tortgodtgørelsen jo som bekendt kommer oveni den almindelige erstatning, som ofret kan få efter reglerne i erstatningsansvarsloven, og som bl.a. dækker det økonomiske tab, som ofret lider, f.eks. tabt arbejdsfortjeneste og eventuelt også tab af fremtidig arbejdsevne.
Tom Behnke (KF), 2001-04-03:
Målet skal for alle være afvænning, og pengene skal fokuseres på egentlig afvænning og ikke bare på varmestuer og lign. til narkomanerne. Men denne koordinerede indsats for at finde de bedste metoder og dermed bedste udnyttelse af de økonomiske ressourcer forudsætter, at man på centralt plan har det nødvendige overblik.
Søren Krarup (DF), 2008-01-23:
Grundlæggende vil jeg jo sige det, jeg har sagt flere gange i forbindelse med spørgsmålet om PTSD, posttraumatisk stress-syndrom, nemlig at det er noget, der kræver behandling, men det er aldeles ikke nogen kvalifikation for eller nogen berettigelse til at få statsborgerskab.
Lykke Friis (V), 2010-03-03:
Nu ville det jo nok være for nemt at sige, at jeg ikke har været minister inden for det her felt så længe, så det vil jeg undlade at gøre, men her sige følgende: Det er jo sådan, at jeg inden længe skal fremlægge regeringens perspektiv- og handlingsplan for 2010 inden for det her felt.
Charlotte Antonsen (V), 2002-05-21:
Derfor er situationen i dag den, at de østeuropæiske ansøgerlande ikke engang beder om, at den overgangsordning bliver kortere end 2006. Men det, vi skal huske på her, er, at det udspil, der er kommet fra Kommissionen, taler om 10 år, og landbrugsstøttereformen er jo så 3 år, så der er jo altså et meget stort manøvrerum, selv om vi siger, at vi venter med reformerne til 2006.
Bendt Bendtsen (KF), 2003-11-12:
Jeg vil gerne diskutere de generelle forhold, men jeg vil gerne sige til formanden, at vi må gøre det under det punkt - ikke det næste spørgsmål, men det næste igen. Jeg går ikke ind for monopoler, og jeg mener, der skal være konkurrence, kan jeg sige til fru Ritt Bjerregaard.
Gitte Lillelund Bech (V), 2004-04-21:
Den ene flue er så den, som fru Anne Baastrup har fokus på, nemlig hvordan man får de 41 kommuner til i højere grad at give det tilbud, som de rent faktisk ikke giver i dag. Hvis fru Anne Baastrup havde læst den evaluering, som PLS Rambøll kom med, og det kan sagtens tænkes at fru Anne Baastrup har læst evalueringen, så fremgår det faktisk der, at der er nogle af de her kommuner, der, fordi de har meget, meget få børn, så siger, at derfor har de ikke sat noget stort maskineri i gang.
Elisabeth Arnold (RV), 2004-10-19:
Uanset monarkiets mærkværdige stilling og retsstilling i et moderne demokrati mener vi, at den her skilsmisse selvfølgelig skal forsynes med den værdighed og med den understøttelse af de officielle pligter, som kongehusets medlemmer udøver, og prinsesse Alexandra er efter vores opfattelse en fremragende repræsentant for kongehuset.
Benedikte Kiær (KF), 2012-04-10:
Ordføreren svarer simpelt hen ikke på mit spørgsmål, for hvis det var ydelsesniveauet, der var skyld i, at man blev sat ud af sin lejlighed, så giver det jo ikke nogen mening, når ydelserne er ændret, at komme med det her forslag, medmindre det er en ren tilståelsessag.
Kristian Thulesen Dahl (DF), 1998-04-23:
Men jeg synes, at når man skræller alt det væk fra diskussionen, er det egentlig et helt grundlæggende spørgsmål, om man ønsker at give et signal om, at regeringen i højere grad skal være afhængig af, hvad Folketinget siger, og indhente forudgående samtykke fra Folketinget til vedtagelse af afgørelser og rammeafgørelser.
Søren Søndergaard (EL), 2019-11-07:
Vi følger både meget med i, om der er de tilstrækkelige midler til at bekæmpe grænseoverskridende kriminalitet, men vi følger altså også med i, om der er den nødvendige retssikkerhed, eller om nogle skridt kan få deciderede negative konsekvenser, f.eks. at give søgeadgang hos samtlige politibetjente i EU-området til oplysninger i Europols registre.
Arne Melchior (CD), 1998-11-13:
Og jeg skal gentage fra mit indlæg under behandlingen af taxaloven for et par dage siden det besynderlige paradoks, at hidtil har det altså været sådan, at hvis man skulle til lægen, kunne lægen godt være udenlandsk statsborger, men den taxavognmand, man kørte med, måtte ikke være det.
Line Barfod (EL), 2010-11-16:
Det, som en lang række af høringssvarene peger på – fra både Danske Handicaporganisationer, ældreorganisationerne, Rådet for Socialt Udsatte osv. – er, at ligesom med meget af den anden centralisering og digitalisering, man har lavet i de seneste år, glemmer man altså, at det er fint, så længe folk er velfungerende, har det godt og har styr på alting og kan alle regler udenad og egentlig ikke har behov for så meget hjælp.
Frank Aaen (EL), 2009-11-05:
Ja, demokrati koster penge, men jeg tror, at man skal tilføje, at vi også skal indføre adgang til, at mindretallet har sekretærbistand, altså har mulighed for, at de også på et embedsmandsagtigt niveau kan undersøge og grave ned i det, flertallet har fundet frem, og det, de lægger frem og begrunder deres vedtagelser og beslutninger med.
Hans Kristian Skibby (DF), 2011-05-19:
Vores byrådspolitikere er i hvert fald ikke så pressede i deres politiske arbejde, at de mener, at 51.000 kr. – de her fantastisk mange penge, som man oven i købet skal bruge penge på at ansøge om at få del i – til hver kommune, som hver især i hvert fald har store milliardbudgetter, simpelt hen skulle være lige det, der gjorde, at den enkelte kommune fik en langt bedre økonomi og ikke skulle gå med hatten i hånden, som hr. Rasmus Prehn påstår.
Ulla Tørnæs (V), 2003-01-09:
Det er meningen, at landsudvalget skal overtage den vidensfunktion, som R.U.E har i dag, og med hensyn til selve rådgivningsfunktionen, som R.U.E også har, har jeg som beskrevet i lovforslaget lagt op til at lave et dialogforum, som skal kunne varetage den del af R.U.E's funktion.
Karsten Lauritzen (V), 2010-01-19:
At forlange at folk skulle se den der ene times videofilm om basale ting i Danmark, nemlig at vi respekterer menneskerettigheder, at Danmark er et demokratisk land, at vi ikke vil acceptere tvangsægteskaber og æreskrænkende kriminalitet, synes jeg sådan set er et ganske fornuftigt krav.
Katrine Robsøe (RV), 2022-04-21:
Og når så de her bekymringer kommer op, kunne jeg godt bruge at få en helt teknisk gennemgang af, hvorfor grænsen fra regeringens side og i det her lovforslag er sat dér, og derved få et lidt mere oplyst grundlag at tage diskussionen på, i forhold til hvorvidt den bør hæves.
Pernille Skipper (EL), 2016-10-06:
Og noget af det, der står allerhøjest på vores liste, er at sørge for, at kvoteflygtninge stadig væk får lov til at komme til Danmark, at vi får afskaffet de familiesammenføringsregler, der betyder, at børn og forældre holdes adskilt i årevis, ja, måske ligefrem kan være i livsfare, mens de venter på familiesammenføring, og ikke mindst – og der havde jeg egentlig troet at Dansk Folkeparti ville være enig med os i Enhedslisten – at sørge for, at den regning, når der kommer mange nye borgere til Danmark og man har de øgede udgifter i kommunerne, som man har, så ikke bliver væltet over på ældreplejen, på børnehaverne, på folkeskolerne, som det sker lige nu.
Hans Kristian Skibby (DD), 2023-05-16:
Det skal være nogle initiativer, som gør, at danske producenter ikke bliver dårligere stillet end deres konkurrenter og kolleger fra andre lande, og det vil de altså desværre blive, hvis vi indfører det, som der bliver foreslået her fra forslagsstillernes side, og på den baggrund kan vi ikke støtte beslutningsforslaget.
Sophie Hæstorp Andersen (S), 2010-04-28:
Mange steder vil det jo være sådan, at patienterne, når de bliver udskrevet fra sygehuset, vil opleve, at der til gengæld er nedskæringer i genoptræningen, og der er nedskæringer i den patientrettede forebyggelse, der skulle være for at hjælpe dem videre med deres liv.
Kristian Thulesen Dahl (DF), 2019-10-09:
Når vi har et problem i et lokalområde omkring Kærshovedgård – hvor vi har folk siddende, der jo er udvist af Danmark, og nogle af dem har begået meget, meget skrappe former for kriminalitet i Danmark, som de er dømt for og også har fået udvisningsdom for, folk, som har skabt utryghed i lokalområdet – så strammer vi kravene i forhold til meldepligt meget markant, så i stedet for vel omkring 150 overtrædelser, før man får fængselsstraf, er det vel noget, der ligner 6 overtrædelser nu, der kan medføre fængselsstraf.
Özlem Sara Cekic (SF), 2012-05-22:
Jeg deler, og vi deler, grundlæggende ikke hele præmissen om, at mænd er klogere end kvinder, altså at man siger, at mændene får de her stillinger, fordi de er mere kvalificerede, fordi de er dygtigere, og at det er derfor, at de får adgang til de her stillinger.
Aage Frandsen (SF), 2003-05-28:
Et styret marked eksisterer jo også, i hvert fald i min terminologi, for man har et rent marked på den ene side, og så har man planøkonomi på den anden side, og ingen af delene bryder jeg mig om, men man kan have blandingsformer, og derfor er sammenligneligheden med, om det er mere eller mindre jomfrueligt, ikke rimelig i den her forbindelse.
Henrik Rasmussen (KF), 2010-01-28:
Jeg vil personligt gerne indrømme, at der ved sidste kommunalvalg skete nogle bemærkelsesværdige konstitueringsforløb; enkelte kommuner nåede vist at have rigtig mange borgmestre i perioden efter valget, og nogle kommuner nåede vist også at have den samme borgmester to-tre gange.
Helge Adam Møller (KF), 2005-05-13:
Jeg har fulgt debatter om det her i 20 år i Folketinget, og hver gang debatten er slut, så kan man se alle folketingsmedlemmerne eller i hvert fald det store flertal stå i kø ude ved elevatoren for at komme op til 2. sal, og når man kommer om morgenen, så står de i kø nede i forhallen for at komme med elevatoren op til 1. sal.
Jakob Sølvhøj (EL), 2021-01-15:
Da vi vedtog loven, vi nu står over for at skulle ændre, den 19. marts, var der næppe mange af os, der havde forestillet os, at vi 10 måneder efter ville stå med en undervisningssektor, der var ikke lukket ned, for der arbejdes jo, men hvor al undervisning foregik virtuelt.
Sophie Løhde (V), 2008-01-10:
Angående fru Sophie Hæstorp Andersens påstand om nedskæringer i psykiatrien i Region Hovedstaden vil jeg blot spørge ordføreren, om hun ikke kan bekræfte, at grunden til, at Region Hovedstaden nu skal bruge godt 116 mio. kr. til at lukke Hørsholm Sygehus og omdanne det til et psykiatrisk sygehus, er, at det gamle Københavns Amt, hvor den nuværende regionsrådsformand, Vibeke Storm Rasmussen, også havde ansvaret, ikke har vedligeholdt bygningerne til psykiatrien på Gentofte Sygehus, og at man derfor groft sagt er nødt til at køre dem ned med en bulldozer.
Kasper Roug (S), 2022-05-23:
Jeg vil jo sige, at det altid skærper en nysgerrighed, når man siger farvel til sådan en kapacitet i færøsk politik, for der er jo ingen tvivl om, at man ikke skal følge Færøerne i ret lang tid, før man finder ud af, at hr. Edmund Joensen er en helt speciel figur i færøsk politik, og der er jo heller ingen tvivl om, at Færøerne i de 34 år, der er gået, som ordføreren jo også selv har redegjort for, er blevet en ret stor succeshistorie, må man nok sige.
Søren Søndergaard (EL), 2003-12-10:
, om det sådan generelt er regeringens politik at indføre det her nye velfærdsgode med, at folk, som siger op, får 6 måneders løn. Jeg tror, det er noget, der vil vække glæde ude i de små hjem her op til jul, hvis statsministeren bekræfter, at det simpelt hen er regeringens holdning, at det er et generelt velfærdsgode, som regeringen arbejder for, at alle, der frivilligt siger deres arbejde op og siger, at nu vil de af den ene eller anden grund ikke være der mere, bliver præmieret med 6 måneders løn.
Margrethe Vestager (RV), 2010-05-19:
Jeg kan ikke få det til at passe sammen, at det på den ene side er helt forkert, hvis nogle andre overhovedet begiver sig ind på at mene noget på det lidt længere sigt, før Klimakommissionen har talt, og at det på den anden side er helt fuldstændig sikkert, at Venstre gør det rigtige med det, man nu gør på kort og mellemlangt sigt.
Per Clausen (EL), 2006-02-01:
Det er jo rigtig nok, men spørgsmålet er, om jagtinteressen ved den her udsætning udnyttes maksimalt i forhold til at skabe mere og bedre natur, eller om man ikke snarere skulle kombinere en udfasning med en langt mere intensiv indsats for at skabe en fauna, som i langt større udstrækning kunne skabe udvikling i den eksisterende bestand.
Søren Egge Rasmussen (EL), 2021-05-12:
Der vil jeg gerne høre ministeren, om sådan nogle statslige jordbrugerfonde, der kunne opkøbe jord og så måske ville sælge det videre eller omlægge det til natur, kunne være en del af løsningen, når nu den her arbejdsgruppe skal komme frem til at belyse problemets størrelse.
Anni Matthiesen (V), 2023-05-26:
Og der vil jeg egentlig godt også tage udgangspunkt i de år, jeg selv arbejdede med børne- og undervisningsområdet, skoleområdet, og jeg kan kun sige, at jeg igennem alle de år ikke nogen sinde oplevede kollegaer, som bevidst prøvede på at gøre noget forkert.
Per Clausen (EL), 2009-11-06:
Det andet problem har ikke nødvendigvis noget med lovforslaget at gøre, for det er et spørgsmål om økonomien, og vi ved jo godt, at økonomi håndteres andre steder, og da jeg ikke har fået nogen informationer om, at finanslovforhandlingerne endeligt skulle være afsluttet, er der naturligvis den mulighed, at der kommer flere penge til det her område.
Helle Thorning-Schmidt (S), 2005-04-19:
Jeg synes, at hr. Rune Lund skulle anerkende, at venstrefløjen i Europa har kæmpet for at få de her ting ind netop for at sikre, at denne her forfatningstraktat er bedre rustet til at sikre de svageste i Europa end den tidligere traktat, nemlig Nicetraktaten.
Marie Bjerre (V), 2021-10-28:
Så håber jeg, at ministeren også kan medgive, at det så haster med, at vi kommer i gang med at få lavet ccs, at vi får muliggjort ccs, så det rent faktisk bliver på Nordsøen, vi lagrer CO 2 , og at vi kommer på forkant med den udvikling, og at det ikke bliver i andre lande, men at det bliver i Danmark, og at vi får bevaret de arbejdspladser i Danmark til den.
Jacob Mark (SF), 2018-04-26:
Men lige nu er det der jo ikke, og så tænker jeg som SF'er, at vi jo så har et ansvar for, at de flygtningebørn, der er her, bliver integreret bedst muligt, og når der så ikke er et ekstraordinært antal af flygtningebørn, giver det jo ikke mening at ekskludere dem ud i særlige tilbud eller putte dem i meget, meget store klasser, for så er det jo bare en spareøvelse.
Mette Thiesen (DF), 2024-12-04:
Jeg bliver jo enormt bekymret, når jeg ser en dokumentar som den her, hvor vi ser de her børnesamtaler, hvor der sidder gamle mænd og udspørger børn om noget, som er så grænseoverskridende, og som strider imod generel dansk lovgivning, og som man under normale omstændigheder ude i det omkringliggende samfund ville underrette myndighederne om.
Mike Legarth (KF), 2009-10-30:
De danske punktafgifter for mineralolieprodukter, alkoholholdige drikkevarer samt tobak er omfattet af en EU-harmonisering, der bl.a. omfatter et generelt direktiv med de administrative regler for virksomheder, der fremstiller og forhandler afgiftspligtige varer, og for transport eller cirkulation af varer mellem virksomhederne inden for EU, og det er derfor, at det – noget teknisk – hedder »cirkulationsdirektivet«.
Karen Hækkerup (S), 2011-06-14:
Jamen jeg er enig i, at man skal læse lovforslagene – det gør jeg også altid en dyd ud af at være meget grundig med – men jeg ved ikke, om ministeren så dermed siger, at det er det, Dansk Folkepartis ordfører ikke har gjort, for i lovforslaget står der jo meget tydeligt, at det her handler om de egentlige hjemmerøverier.
Søren Søndergaard (EL), 2023-05-31:
Statsminister, spørgsmålet var ikke særlig kompliceret, det var meget enkelt: Arbejder Danmark for, og er det stadig væk regeringens politik, at hvis ikke Tyrkiet løslader politiske fanger, som de er blevet bedt om af Den Europæiske Menneskerettighedsdomstol, skal de udelukkes af Europarådet?
Ulrik Kragh (V), 2007-05-02:
Derfor synes jeg, at det er en god og afbalanceret model, som er fundet her, hvor arbejdsgiver og lønmodtager åbent over for hinanden synliggør, hvad det er, man har af spilleregler, og på den måde sikrer, at dansk erhvervsliv har en konkurrenceevne, selv om vores erhvervsliv er skruet sammen størrelsesmæssigt, som det er.
Karen Jespersen (V), 2008-11-18:
Det skyldes, at det ikke er muligt at udskille udgifterne til eksempelvis opvarmning og ventilation i det kommunale budget- og regnskabssystem, og det medfører, at forslagets del om at anvende eksempelvis 2007 som en slags basisår for kommunernes udgift til opvarmning og ventilation i praksis ikke er muligt.
Leif Mikkelsen (LA), 2013-01-15:
Det tegner til en god dag for folkestyret, hvor langt hovedparten af Folketinget, ja, alle minus Enhedslisten, enes om et forslag til vedtagelse, der peger på, at det er godt med konkurrenceudsættelse og udlicitering, men at det skal foregå ved at sende et signal til vore kommuner om, at vi faktisk har tillid til, at de i højere grad godt kan varetage den opgave.
Karina Lorentzen Dehnhardt (SF), 2021-03-05:
Så der er ros til regeringen her, og der er ros til Dansk Folkeparti – det er et godt forslag – men man får jo nok desværre sjældent en SF'er på talerstolen, uden han eller hun også lige har et par forbedringsforslag med, så vi ser frem til udvalgsarbejdet her.
Marianne Jelved (RV), 2002-02-05:
Der står videre: »Realiteten har altid været, at repræsentanten skulle varetage bestyrelseserhvervet på linje med de øvrige bestyrelsesmedlemmer, dvs. med samme rettigheder og pligter.« Ja, selvfølgelig, selvfølgelig, et hvilket som helst bestyrelsesmedlem - det må jeg så sige til nogle af de tidligere ordførere - har opgaven at overvåge, at alting foregår regelret efter loven, ansvarligt osv. Og den offentlige repræsentant kommer altså med en anden baggrund end de professionelle bestyrelsesmedlemmer.
Jørgen Arbo-Bæhr (EL), 2007-04-17:
Alligevel er der grund til at være skuffet i forhold til, hvad man kunne have af forventninger, når man hører nogle af de borgerlige ordførere give udtryk for, hvor afskyelig kvindehandel i det danske samfund er, skuffet over, at der er ensidig fokus på, at de mennesker, der er blevet så dårligt behandlet og kommer fra elendige vilkår, ikke kan garanteres nogen sikker tilværelse; at fokus stadig væk er på, at de skal sendes tilbage til det land, de kommer fra.
Svend Auken (S), 2000-05-10:
Endelig kan jeg sige, at vi i vores planlægningslovgivning med den nye samlebekendtgørelse, der gælder, har sikret, at dér, hvor en koncentration af produktionen kan medføre gener for sårbare naturtyper bl.a. som følge af ammoniakdeposition, kan man nægte i amterne, kan man sige nej til en sådan koncentration af produktionen.
Elisabeth Arnold (RV), 2000-11-21:
kommer på datoen, hvor vi åbner Fællesskabet for Øst- og Centraleuropa, jo flere begynder at sætte spørgsmålstegn ved, om det hele nu også behøver at gå så hurtigt, om vi nu er sikre på, at det er det bedste, om vi ikke hellere skulle se tiden an, eller om et sådant fællesskab overhovedet kan lade sig gøre.
Kim Behnke (FP), 1997-11-04:
Her sker der nogle meget, meget store fusioner i disse år, og det betyder, at vi får nogle gigantiske virksomheder, som oven i købet i betænkelig grad også beskæftiger sig med det, der hedder accessorisk virksomhed - altså sideordnede aktiviteter, hvor de begynder at sælge om ikke frugt og grønt, så i hvert fald edb-programmer og alt muligt andet, der ikke har noget med revision at gøre.
Charlotte Dyremose (KF), 2009-02-27:
For det er jo ikke sådan, at man nødvendigvis kan sidde inde i f.eks. ministeriet eller i en ombudsmandsinstitution og have den dybe indsigt på det faglige område, lige så vel som det nok er nogle af dem, der har sådan det overordnede retlige ansvar og fornemmelse herfor, der er bedst egnede til at tage de vurderinger, lige så vel som vi synes, det er rigtig godt, at man har fået det nye meritankenævn.
Søren Krarup (DF), 2004-03-17:
Når der er tale om en torturkonvention, som man vil have indføjet i dansk ret, og som man for 1 uge siden brugte til at beskylde bl.a. mig for at være tilhænger af tortur, og når så sandheden er, at folk, der tilhører den samme venstrefløj, som fru Anne Grete Holmsgaard, faktisk har øvet tortur, i hvert tilfælde sådan, at det er sagt højt og tydeligt i offentligheden, så synes jeg, det er et sært hykleri at sige, at det kan man ikke tillade sig.
Victoria Velasquez (EL), 2020-06-19:
Vi skal i langt højere grad omfavne fællesskabet og genskabe den sociale tryghed permanent, så alle syge har en tryg økonomi, og arbejdsløse generelt meget lettere bliver dagpengeberettigede, og vi hæver ydelsen til fagbevægelsens forslag om 25.000 kr., og vi skal sørge for, at ingen falder ud af dagpengesystemet.
Henriette Kjær (KF), 2000-11-28:
Det kommer ikke an på, om man er direktør eller specialarbejder, men det er da rigtig nok, at dér, hvor man vurderer, at den her lidelse er meget velegnet til at kunne blive behandlet privat, at vedkommende hurtigt vil kunne komme tilbage til arbejdsmarkedet igen, så de menneskelige lidelser minimeres, og man samtidig sparer offentlige penge, dér synes jeg, det er et godt og rigtigt princip.
Lars Barfoed (KF), 2009-10-20:
Det betyder jo i virkeligheden, at vi til den tid måske vil konstatere, at forudsætningerne for den debat, vi har om biltrafik, slet ikke holdt på det lange sigt, for det viste sig, at vi fik løst de klima- og miljømæssige problemer, der er med biltrafikken.
Ellen Trane Nørby (V), 2008-12-04:
Det er i høj grad et forslag, som lægger op til, at vi skal undgå, at der er tomme huller i æteren, som er en situation, der f.eks. kunne opstå til foråret, hvor DR's tilladelse til at sende FM4, altså P2, udløber, uden at vi måske har nået at tage fornyet stilling.
Niels Helveg Petersen (RV), 1999-06-16:
med at gøre den bemærkning, når jeg sådan ser tilbage på diskussionen, som den har forløbet de sidste par måneder, at lykkeligt er et land som Danmark, der har så mange civile og militære udenrigspolitiske eksperter, som har boltret sig i avissiderne og på tv-skærmene med, at det, vi var i færd med, var helt håbløst, aldrig kunne føre til det mål, vi har sat os, nemlig at serberne ville give efter og gå ind på de krav, helt rimelige krav, der var opstillet.